Eng.sz.: R-1978/2000.
Dr. Kopári László
Irodavezető
7626 Pécs, Koller u. 7.
mobil   	00-36-20-4338163
mail:    	kopari@kopari.hu
web:    	www.kopari.hu
________________________________________________________________

Program- és árajánlat!
Nőnapi kirándulás az antik és a modern
Görögországban
2027. március 5-8. (4 nap)

1. nap: Budapestről indulás 6:00-kor menetrendszerinti repülővel Görögországba, majd érkezés 9:10-kor Athénba. Városnézés az Akropolisz megtekintésével: Dionüszosz-színház, Aszklépiosz szentélye, Herodes Atticus Odeonja, majd az Akropolisz fő látnivalói: Propülea, Athéna Niké templom, Erekhtheion, Parthenon. Ezt követően séta a Monasztiráki térre és a Plakába. Útközben megtekintjük az Areiosz Pagosz szikláját, az Ókori Agorát kívülről, valamint a Római Agora látnivalóit.
2. nap: Egész napos autóbuszos kirándulás a Peloponnészoszi-félszigeten. – Rövid megálló a magyar tervek alapján készült Korinthoszi-csatornánál. – Epidaurosz, amely az ókori színházáról híres. – Rövid pihenő Nafplionban, Görögország első újkori fővárosában. 
3. nap: Egész napos hajókirándulás 3 szigetre, ebéddel, élő zenével, tánccal a fedélzeten. – Hydra: 2 órás tartózkodás híres görög szigeten, mely hosszú történelmet tudhat maga mögött, s az egyetlen autómentes sziget, ahol lovakat és szamarakat használnak szállításra. – Poros: 1 órás tartózkodás az örökzöld szigeten, ahol csodálatos citromfák, varázslatos mediterrán táj, szűk utcák, neoklasszikus épületek és hagyományos görög üzletek várják, hogy felfedezze őket. –  Aegina: 2 órás tartózkodás a kulturális és vallási helyszínekben gazdag szigeten, ahol az ókor szent háromszögének neveznek helyszínt is megtaláljuk.
4. nap: Délelőtti séta Athén belvárosában a Szintagma térről indulva. Megtekintjük a Parlament épületét, az őrségváltást az ismeretlen katona sírjánál, a Nemzeti kertet, a Zappeion épületét, a Márvány Stadiont, az Olümpiai Zeusz templomát és Hadrianus kapuját. Délután látogatás az Új Akropolisz Múzeumban, majd szabadprogram, s késő délután transzfer a repülőtérre, majd 18:55-kor indulás Budapestre menetrendszerinti járattal, s érkezés 20:00-kor.

Utazás: fapados repülővel és autóbusszal Görögországban 
Étkezés: félpanzió (3 vacsora, 3 reggeli)
Szállás: 3 éjszaka Athénban 3*-os hotelben, 2 fő/szoba elhelyezéssel

Ár: 150.000 Ft/fő, 48 utas esetén, amely tartalmazza az utazást busszal Görögországban, a szállást, a félpanziós ellátást, 3 nap a magyar nyelvű idegenvezetést és a csoportvezetést

Az ár nem tartalmazza: a repülőjegyet, a belépőjegyek árát, a hajókirándulás díját, az idegenforgalmiadót és az utasbiztosítást

Az utazás ideje alatt mindenkinek rendelkeznie kell érvényes utasbiztosítással, melyet irodánknál meg lehet kötni, akár csoportos kedvezménnyel is.

		A programhoz jó utat kívánva üdvözlettel:

Dr. Kopári László sk.
Pécs, 2026. augusztus 08.